नागपुर। पालकमंत्री ने चंद्रशेखर बावनकुले ने जिले की सावनेर तहसील स्थित मध्यप्रदेश पेपर मिल, अदानी विल्मर, मालू पेपर मिल सहित 5 बड़ी कंपनियों को बंद करने के नोटिस जारी करने के आदेश महाराष्ट्र प्रदूषण नियंत्रण बोर्ड के अधिकारियों को दिए हैं। इन कंपनियों की विद्युत आपूर्ति बंद करने का संकेत भी उन्होंने दिया है।
साथ ही अधिकारियों को 7 दिनों के अंदर जिले में पानी को प्रदूषित कर रही सभी कंपनियों की जांच कर इसकी रिपोर्ट संबंधित उपविभागीय अधिकारी तथा तहसीलदारों को देने के निर्देश दिए हैं। यदि 8 दिनों में रिपोर्ट पेश नहीं की, तो शासकीय दल नियुक्त कर जांच कराई जाएगी और दोषी अधिकारियों पर कठोर कार्रवाई होगी।
क्या है किस्सा : सावनेर तहसील में लगी तीन बड़ी कंपनियों से निकलने वाला गंदा पानी सीधे इसके पास के गांवों के नालों में लगातार छोड़ा जा रहा है। लोगों व जानवरों के स्वास्थ्य पर बुरा प्रभाव पड़ रहा है। फसलें भी बर्वाद हो रही हैं। साथ ही गावों के जल स्त्रोत प्रदूषित हो रहे हैं। ये नाले आगे जाकर कोलार नदी में मिलते है, इससे उसमें भी प्रदूषण हो रहा है। इसकी शिकायत कई बार गांव वालों ने प्रदूषण नियंत्रण बोर्ड से की है, लेकिन अधिकारियों के कान पर जूं तक नहीं रेंगी। कभी दबाव में कार्रवाई की भी, तो केवल ऊपरी तौर पर। इसकी शिकायत ग्रामीणों ने पालक मंत्री से की। प्रकरण की गंभीरता को देखते हुए पालकमंत्री ने तुरंत बैठक बुलाकर अधिकारियों की क्लास ले डाली। पालकमंत्री बावनकुले ने बताया कि प्रदूषण विभाग की कार्रवाई इतनी लचर है कि उन्होंने कार्रवाई की जानकारी राजस्व विभाग को भी देना जरूरी नहीं समझा। नागपुर के समीप स्थित गांव बहादुरा में 2 प्लास्टिक कंपनियों से गांव के घरों पर काली चादर चढ़ जाने और उन पर बोर्ड द्वारा कोई कार्रवाई न करने से भी पालकमंत्री नाराज दिखे। अधिकारियों पर जमकर बरसे और तुरंत कार्रवाई के निर्देश दिए।
प्रदूषण बढ़ने से खफा हैं पालकमंत्री
शहर व ग्रामीण इलाकों में प्रदूषण फैला रही कंपनियों को महाराष्ट्र प्रदूषण िनयंत्रण बोर्ड के अधिकारियों के मिल रहे संरक्षण से गुस्साए पालकमंत्री ने मंगलवार को बोर्ड के अधिकारियों को बुला कर क्लास ले डाली और प्रदूषण पर नियंत्रण करने में असफल रहने पर बुरी तरह लताड़ा। इससे विभाग सकते में हैं। इतना ही नहीं, विभाग की प्रधान सचिव मालिनी शंकर को फोन कर नागपुर में पदस्थ अधिकारियों की कारगुजारियों से अवगत कराया।
hin_Deva hin_Deva hin_Deva hin_Deva hin_Deva